وینو مادھو (اداکار)

وینو مادھاؤ (30 دسمبر ، 1968۔ 25 ستمبر ، 2019) ایک ہندوستانی فلمی اداکار ، ٹیلی ویژن کے نمائندہ ، ممکری فنکار اور مزاحیہ اداکار تھے، جو خاص طور پر تیلگو فلموں کے علاوہ کچھ تمل اور کنڑا فلموں میں بھی اپنے کاموں کے لیے جانے جاتے تھے ۔ وہ تیلگو فلم انڈسٹری کے بہترین منجھے ہوئے مزاحیہ اداکاروں میں سے ایک تھے ، انہوں نے مختلف کرداروں میں 230 سے زائد فلموں میں کام کیا ۔

وینو مادھو نے ایک ممکری آرٹسٹ(نقال فنکار) کے طور پر اپنے کیریئر کا آغاز کیا۔ وہ مشہور شخصیات ، سیاست دانوں اور مقامی بولیوں کی نقل کرتے اور پھر بعد میں انہوں نے ایک کامیڈین کے روپ میں فلموں میں قدم رکھا ۔ 

انہوں نے تیلگو فلموں میں اپنا پہلا کردار سمپردایم نامی فلم سے کیا، جو سال 1996 میں ریلیز ہوئی،  اس فلم میں ان کے کردار کی لمبائی زیادہ نہیں تھی لیکن وینو اپنے کامک اسکلز کے لیے نوٹس کیے گئے۔ تب سے شروع ہوا ان کا فلمی سفر 2016 تک جاری رہا۔

ابتدا میں انہوں نے ماسٹر (1997) اور تھولی پریما (1998) جیسی فلموں میں کام کرکے کامیابی حاصل کی۔  

اس کے بعد انہوں نے تھولی پریما، یووراج، آدی، واسو، سمہدری، سمبا، آریہ،  چھترپتی، سائی، ماس، بنی، اتھڈی، سوپر، دیوداسو، ہیپی ،  پوکری، یوگی، منا، مسکا، دبئی سینو، کک، سمہا، بدری ناتھ، آریہ 2،دھاڈا،ناگا، دل، لکشمی، ابھمنیو، وینکی، دھیریم، سنکرانتی،  جے چرنجیو، بھاگیرتھ، آپریشن دریودھن، برنداونم،  یدھم اتیادی،  باڈی گارڈ، راچا، نائک، اڈا، رے  اور  ردرمادیوی جیسی کامیاب فلموں میں کام کیا۔ہنگامہ، بھوکیلاس اور پریمابھشیکم نامی فلموں میں انہوں نے بطور  مرکزی کردار (لیڈ  رول) کام کیا۔ ان کی آخری فلم 2016 میں ریلیز ہوئی ‘ڈاکٹر پرمانندییا سٹوڈینٹس’ تھی۔

ایکشن مزاحیہ فلم لکشمی میں اپنے کام کے لیے 2006 میں ، انہیں بہترین مرد مزاحیہ اداکار کے لیے ریاستی نندی ایوارڈ ملا۔ انہوں نے وی وی ونائک کے رومانٹک کامیڈی دل (2003) اور ایس ایس راجامولی کی اسپورٹس کامیڈی سایئ (2004) میں اپنے کام کے لیے بہترین مزاحیہ اداکار کے لیے دو سینما ایوارڈ حاصل کیے۔  وہ 25 ستمبر 2019 کو سکندرآباد میں جگر اور گردے کی پیچیدگیوں کے سبب فوت ہو گئے۔  

وینو فلموں کے علاوہ سیاست میں بھی کافی ایکٹو تھے۔ تیلگو دیشم پارٹی  سے وہ لگاتار جڑے رہے۔ پچھلے سال تیلنگانہ میں ہوئے چناؤ میں انہوں نے کوڈاڈ  کے انتخابی حلقہ سے چناؤ لڑنے کے لیے درخواست  نامزدگی بھی شامل کر دی تھی۔ وہ کسی ہیں وجہوں سے وہ انتخابات تو نہیں لڑ پائے، لیکن انتخابی ریلی میں انہوں نے پارٹی کی خوب مدد کی تھی۔

ابتدائی زندگی 
وینو مادھا 30 دسمبر ، 1968 کو ریاست تلنگانہ کے سوریاپیٹ ضلع میں کوڈاڈ ا شہر کے قریب پیدا ہوئے۔ وہ شادی شدہ تھے اور ان کے 2 بھائی ، 2 بہنیں ، بیوی اور دو بچے ہیں۔

وفات 
وینو مادھو 25 ستمبر 2019 کو سکندرآباد کے یشودھاہسپتال میں جگر اور گردے کی پیچیدگیوں کی وجہ سے انتقال کرگئے۔ .

منتخب فلموں کی فہرست

بطور اداکار

حوالہ جات

بیرونی روابط 
 

1968ء کی پیدائشیں
1979ء کی پیدائشیں
2019ء کی وفیات
اکیسویں صدی کے بھارتی مرد اداکار
بیسویں صدی کے بھارتی مرد اداکار
بھارت کے ٹیلی ویژن پیش کنندگان
بھارتی مرد فلمی اداکار
تلنگانہ کے مرد اداکار
تیلگو سنیما کے مرد اداکار
تیلگو شخصیات
نندی اعزاز یافتہ شخصیات
1969ء کی پیدائشیں
وارنگل کی شخصیات
ضلع سوریا پیٹ کی شخصیات
بھارتی گیم شو میزبان